Sookask
Sookask (Betula pubescens) on kaseliste sugukonda kase perekonda kuuluv mitmeaastane heitlehine lehtpuuliik. Tegemist on eesti teise looduslikult kasvava kase liigiga, kes võib kasvada kuni paarikümne meetri kõrguseks. Eestis sage puu. Sookask on levinud Euroopa ja Aasia põhjaosas soostunud ja liigniisketel muldadel. Liik on nimetuse saanud sõnast pubescens, mis tähendab "udejaskarvane". Sookase rahvapärased nimetused on sokikask, karune kask, suukask, suukõiv, emakask, hala-kask. Ladinakeelsed sünonüümid on Betula odorata Bechst ja Betula alba L.